Κάτω Πύργος

Ο Κάτω Πύργος είναι κοινότητα της επαρχίας Λευκωσίας στην Κύπρο. Βρίσκεται στον Κόλπο της Μόρφου, στη χερσόνησο της Τηλλυρίας, και περιβάλλεται από το ορεινό σύμπλεγμα του Τροόδους. Η Κοινότητα έχει περίπου 1500 κατοίκους ενώ κατά τους καλοκαιρινούς μήνες στο χωριό διαμένουν και αρκετοί παραθεριστές. Απέχει γύρω στα 70 χιλιόμετρα από τη Λευκωσία. 

 Ιστορία 
Οι αρχαιολογικές ανασκαφές που πραγματοποιήθηκαν στον Πύργο Τηλλυρίας έφεραν στο φως μια σειρά ευρημάτων που χρονολογούνται από τη μεσαιωνική περίοδο. Αυτά περιλαμβάνουν τμήματα ενός μεσαιωνικού κτηρίου, τάφους, καθώς και κινητά ευρήματα, όπως ένας χάλκινος σταυρός και μια καρφίτσα. Επιπλέον, στον χώρο βρέθηκαν κεραμικά και μεταλλικά αντικείμενα, όπως πήλινα αγγεία, ένα σκαλιστό δαχτυλίδι και νομίσματα. Περαιτέρω ανασκαφές στα Παλιάλωνα αποκάλυψαν τάφους που χρονολογούνται από την ελληνιστική εποχή και χρησιμοποιήθηκαν μέχρι τη ρωμαϊκή εποχή ή και ύστερα. Ιδιαίτερη σημασία για την πραγματοποίηση των αρχαιολογικών ανασκαφών είχε η οικονομική υποστήριξη που παρείχε η Μονή Κύκκου.

Το 1960, το έτος της ανεξαρτησίας, ο πληθυσμός του χωριού ήταν 1.049 άτομα, από τα οποία μόνο δύο ήταν Τουρκοκύπριοι, ενώ οι υπόλοιποι ήταν αποκλειστικά Ελληνοκύπριοι. Σε αυτό προστίθενται 244 κάτοικοι, όλοι από την τελευταία κοινότητα, που κατοικούσαν στον Πάνω Πύργο.Γραφείο Τύπου και Πληροφοριών. Φυλλάδιο Η Κυπριακή Δημοκρατία - κατανομή πληθυσμού ανά εθνοτικές ομάδες. Κυπριακή Δημοκρατία. Λευκωσία. 1995. Κατά τη διάρκεια της διακοινοτικής σύγκρουσης μεταξύ Ελληνοκυπρίων και Τουρκοκυπρίων, η οποία ξέσπασε τον Δεκέμβριο του 1963, η περιοχή επλήγη ιδιαίτερα. Ήταν περικυκλωμένη από τους τουρκοκυπριακούς θύλακες του Λιμνίτη στα ανατολικά και των Κοκκίνων στα δυτικά. Τον Σεπτέμβριο του 1964 υπέστη τις συνέπειες των συγκρούσεων στα Κόκκινα. Στις 8 Αυγούστου του ίδιου έτους βομβαρδίστηκε. Το δανικό απόσπασμα της UNFICYP είχε μια υπομονάδα στην περιοχή, της οποίας το διοικητικό κέντρο βρισκόταν δυτικά του Κάτω Πύργου, με θέσεις διαφόρων μεγεθών (από 3 έως 30 άνδρες) στον Παχύαμμο, στον Άγιο Γεώργιο, στον Άγιο Θεόδωρο, στη Μανσούρα, στην Πηγή και στα Πηγαίνια, διατηρώντας κινητές περιπολίες σε όλη την περιοχή.REPORT BY THE SECRETARY-GENERAL ON THE UNITED NATIONS OPERATION IN CYPRUS. Doc S/5950 10 September 1964

 Γεωργία 
Στο χωριό ευδοκιμούν πολλά φρουτόδεντρα. Φημίζεται κατά κύριο λόγο για την παραγωγή ροδάκινων, λεμονιών, πορτοκαλιών, μανταρινιών,σύκων, μάνγκο και αβοκάντο.

 Εκκλησίες 
Στο χωριό υπάρχουν δύο ιεροί ναοί. Ο παλαιός ναός αφιερωμένος στην Αγία Ειρήνη και ο νέος ναός προς τιμήν του Αγίου Κωνσταντίνου και της Αγίας Ελένης. Παρεκκλήσια της περιοχής περιλαμβάνουν τον Άγιο Στυλιανό, την Παναγία την Γαλόκτιστη και τον Προφήτη Ηλία, κτισμένα σε φυσικό περιβάλλον.

 Πληθυσμός 
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
 Ιστορικό απογραφών  Διάγραμμα Εξέλιξης Πληθυσμού Πληροφορίες για τον πληθυσμό και το διάγραμμα από τα δεδομένα.

 Παραπομπές 

Κατηγορία:Κοινότητες της Επαρχίας Λευκωσίας